Source: https://www.jogiforum.hu/hirek/archivum/2004-10
Timestamp: 2019-12-11 21:36:09+00:00

Document:
Hír archívum: 2004. október
Nem pontosítja a vádat a Postabank-perben az ügyészség, álláspontja szerint a bíró erre irányuló felhívása indokolatlan és sérti a Büntetőeljárási törvény rendelkezéseit - derül ki abból az ügyészségi dokumentumból, melyet a Fővárosi Bíróság sajtótitkársága ismertetett pénteken.
Ügyvédeket vettek őrizetbe
Egy, szinte az egész országot felölelő, de elsősorban Északkelet-Magyarországra összpontosuló lakásmaffiaügyben tartanak már hónapok óta vizsgálatot. Mintegy három tucat személyt hallgattak ki a Hajdú-Bihar Megyei Rendőr-főkapitányságon, a rendőrök kérdéseire ügyvédek és vállalkozók válaszoltak.
Simek Kitty ügyvédet cserélt
Simek Kitty lecserélte ügyvédjét. A váltás oka feltehetőleg az, hogy korábbi védője nem akart kegyelmi kérvényt benyújtani a lány ügyében.
A Gazdasági Versenyhivatal (GVH) több millió forintos bírságokat szabott ki három tejipari vállalatra a probiotikumot tartalmazó joghurtok megtévesztő reklámozása miatt - tájékoztatta a GVH az MTI-t pénteken.
2004. október 28-29-én, a világon elsőként hazánk ad otthont az Első Nemzetközi Mobilkormányzati Konferenciának. A konferencia kiemelt témái között szerepelnek az m-kormányzati megoldások nemzetközi tapasztalatai, a mobilszolgáltatók szerepe az m-kormányzatban, valamint a vezeték nélküli alkalmazások elterjedtsége.
Petrétei: szükség van az új alkotmányra
Petrétei József igazságügy-miniszter szerint szükség van az új alkotmány megalkotására. A miniszter a Magyarország.hu-nak adott interjúban elmondta: akkor lenne elégedett, ha 2006-ig teljesítenék a kormányprogramban vállaltakat, megvalósulna a jogalkotási reform, és elkészülne az alkotmány normaszövege.
GVOP-pénzek elektronikus ügyintézésre
Hat település összesen 2, 7 milliárd forintnyi támogatást nyert el az önkormányzati elektronikus ügyintézés bevezetését segítő uniós informatikai pályázaton.
December 5-én szavazhatunk a kettős állampolgárságról is
A köztársasági elnök december 5-ére tűzte ki a kettős állampolgárságról szóló országos ügydöntő népszavazást - áll az Elnöki Hivatal közleményében.
A kormány az Európai Központi Bank véleményére vár
A parlament által jelenleg tárgyalt jegybanktörvény-módosítás szakmailag indokolatlan, ellentmond az európai kulturális hagyományoknak és legfőképpen az Európai Unió szabályainak - jelentette ki Járai Zsigmond, Magyar Nemzeti Bank (MNB) elnöke a jegybank inflációs konferenciájának szünetében.
Vagyonőrök: várt törvény, nem várt viták
Nagy viták árán formálódik a vagyonvédelmi cégek, biztonsági őrök, magánnyomozók és kamarájuk munkáját szabályzó, régóta várt törvénytervezet: most a szakma egy része kritizál.
Könnyítések a közbeszerzésben
A Parlament elfogadta a közbeszerzési törvény módosítását, amely megkönnyíti a magán- és kisvállalkozók EU-forrásokhoz jutását. A tavaly elfogadott közbeszerzési törvényt várhatóan 2006-ig még módosítani kell majd.
Hogyan ne büntessük meg a sorozásról távolmaradó fiatalokat?
Nemcsak jogi, hanem gyakorlati kérdések is megoldásra várnak azok után, hogy sorkatonát ugyan már nem hívnak be seregbe, de a sorozás intézménye megmarad. A kormányülést követő sajtótájékoztatón erről is hallani lehetett.
Közszerepléstől elzárt akták
Az Origo internetes hírportál bírósághoz fordult annak eldöntésére, közszereplőnek minősül-e Nógrádi László (volt közlekedési miniszter, jelenlegi országgyűlési képviselő), Kádár Béla (a nemzetközi gazdasági kapcsolatok egykori minisztere, jelenleg a monetáris tanács tagja), valamint Boros Imre (volt Phare-miniszter, jelenlegi parlamenti képviselő).
Új gyűlöletbeszéd elleni törvényjavaslat készül
Az Alkotmány, a Büntető törvénykönyv és a Polgári törvénykönyv módosítását is tartalmazza az a törvényjavaslat, amivel az MSZP frakciója az Alkotmánybíróság által elvetett gyűletbeszéd elleni BTK-módosítást szeretné pótolni.
Szervezeti átalakítás a BM-ben
A Belügyminisztérium szervezetének átalakításáról döntött a tárca vezetője, így megszűnik a humánpolitikai, s létrejön a rendészeti és bűnmegelőzési helyettes államtitkári tisztség, továbbá létszámleépítésekre kerül sor a minisztériumban és háttérintézményeiben, valamint a BM közvetlen irányítása alá tartozó szerveknél.
Lehet népszavazás a kettős állampolgárságról
Megtartható a népszavazás a kettős állampolgárságról - döntött az Alkotmánybíróság. A testület elutasította a beérkezett kifogásokat és helybenhagyta az Országgyűlés eredeti határozatát.
A kormány támogatja, hogy emelkedjen a bírák jövedelme
Jövőre elindulhat a bírói életpálya-modell, melynek célja, hogy a köztisztviselői törvénnyel összehangban növekedjen a bírók javadalmazása a különböző pótlékokkal - mondta Lomnici Zoltán főbíró.
Nem szavazták meg a honvédségi törvény módosítását
Az ellenzéki pártok hétfőn nem szavazták meg a honvédségi törvény módosítását, melyhez a képviselők kétharmadának "igen"-je kellett volna. A szaktárca vezetője felelőtlennek nevezte a döntést, melynek nyomán fennmarad a hadkötelezettség.
Az Országgyűlés többsége elfogadta a 2003. évi költségvetés teljesítéséről szóló törvényt. Eszerint az Országgyűlés a tavalyi költségvetés végrehajtását 4 938 milliárd 219,9 millió forint bevétellel, 5 670 milliárd 639,4 millió forint kiadással és 732 milliárd 419,5 millió forint hiánnyal hagyta jóvá.
Vége a megtévesztő lakáshitel reklámoknak?
Január elsejével életbe lép egy olyan törvénymódosítás, amely kötelezővé teszi a THM feltüntetését a lakáshiteleknél is, illetve meghatároz egy olyan speciális THM-számítási módot, amely által a devizakölcsönök is összehasonlíthatók lesznek.
A nyomtatókba rejtett kód segít a hamisítók elfogásában
A világ hatóságai a lézer-nyomtatókba rejtett titkos kód segítségével minden elkészült nyomtatás rejtett információkat tartalmaz a nyomtatást készítő nyomtatóról, amelyek segítségével a hatóságok világszerte nyomonkövethetik a hamisítókat.
Uniós bírsághoz vezethet a jegybanktörvény módosítása
Az MNB Monetáris Tanácsának tervezett átszervezése súlyosan sérti a jegybank függetlenségét, ami ellentétes az Európai Unió jogrendszerével. Az Európai Bíróság pénzbüntetéssel sújthatja Magyarországot.
Lezárták az adótörvények részletes vitáját
Az Országgyűlés éjszakába nyúló ülésen lezárta a jövő évi adótörvények részletes vitáját. Ez lehetővé teszi, hogy a jövő héten a módosító indítványokról szavazzon a Ház, és a törvényt betartva november 15-ig kihirdessék a következő évre érvényes adó-jogszabályokat.
Első fokon munkaügyi pert nyert Soós Lőrinc a KSH volt elnökhelyettese
A Központi Statisztikai Hivatal (KSH) tavaly márciusában felmentett elnökhelyettese, Soós Lőrinc első fokon pert nyert a munakügyi bíróságon. A bíróság a szakember felmentését és az azt követő egyéb munkajogi lépéseket is jogellenesnek ítlélte.
Pártvezetők az új alkotmány szükségességéről
A rendszerváltás óta folyik a vita arról, hogy jó lenne új alkotmány Magyarországnak. Többször is módosították a politikusok az alaptörvényt, de még mindig az 1949-es dátummal jegyzi a jog.
A társasági törvény és a cégtörvény koncepciójáról szóló előterjesztés
A gazdasági társaságokról és a bírósági cégeljárásról szóló törvények koncepciója átdolgozásra került, letölehtő az új koncepció.
Az Alkotmánybíróság 2004. október 24-25-i teljes ülésének napirendje
Az Alkotmánybíróság folytatja a kettős állampolgárság ügyében ügydöntő népszavazást elrendelő OGY határozat ellen benyújtott indítványok tárgyalását. A testület megvitatja azt az indítványt, amely szerint alkotmányellenes a Magyar Köztársaság Ügyészségéről szóló törvénynek az ügyész alapvető jogaira vonatkozó egyik rendelkezése.
Két új börtön magántőkéből
Tiszalökön és Szombathelyen épülhet meg az a két új börtön, amelynek kialakításában és üzemeltetésében jelentős szerepet kap a magántőke.
Megkezdték a fejkendős lányok kizárását a francia iskolákból
Összesen 72 diáknak kell szembenéznie a közeljövőben a fegyelmi bizottsággal feltűnő vallási jelkép vagy öltözék iskolai viselése - és ezzel az ilyesmit tiltó új törvény megsértése - miatt.
Több börtön, nagyobb zsúfoltság?
Jövőre két új börtön építése kezdődhet meg, átmenetileg azonban nő a zsúfoltság: 2005 januárjától a harminc napon túl előzetes letartóztatásban lévő gyanúsítottakat általában már csak a büntetés-végrehajtási intézetekben lehet elhelyezni.
Megállapodott a PM és a Bankszövetség a bankadóról
A Pénzügyminisztérium közleménye szerint a megállapodás értelmében több módosításra kerül sor a banki különadó törvénytervezetében, amely már az Országgyűlés elé került.
Hosszas vita után sem tudott dönteni az Országos Választási Bizottság (OVB) tegnap a Fidelitasnak a privatizáció leállításáról szóló népszavazási kezdeményezése ügyében.
Az FCC adóztatni fogja a VoIP-beszélgetéseket
A legújabb fejlemények szerint nem az állam, hanem az FCC (szövetségi távközlési hivatal) fogja szabályozni a VoIP internet-alapú távbeszélést.
Gyorsabb lehet a hivatali ügyintézés
A kormány tegnapi ülésén utasította az igazságügyi- és az agrártárcát, vizsgálják meg, miképpen csökkenthető a földhivatali, illetve a cégbírósági ügyintézés időtartama.
A korábbinál szigorúbban ellenőrzi az áfa-bevallásokat az APEH
A Pénzügyminisztérium közleménye azzal indokolja a részletesebb vizsgálatokat, hogy a forgalmi adóbevételek nem tükrözik a gazdaság vártnál gyorsabb növekedését.
Ma kezdődik a Postabank-ügy tárgyalása
A pénzintézet volt elnök-vezérigazgatóját, Princz Gábort és hat társát 36 milliárd forint vagyoni hátrányt okozó, különösen nagy értékre elkövetett hűtlen kezeléssel vádolják.
Rövidesen a kormány előtt az innovációs törvény
A kutatás-fejlesztésről és technológiai innovációról szóló törvénytervezet elfogadását javasolja a kormánynak a Tudomány- és Technológiapolitikai Kollégium.
Lomnici: Naprakész a Legfelsőbb Bíróság
A Legfelsőbb Bíróság elnöke szerint a bírói gyakorlatnak nagyobb szerepet kellene kapnia a hazai jogalkotásban. Másfél évtized után az év végére naprakésszé válik a Legfelsőbb Bíróság - mondta el a testület elnöke.
Börtönök magántőkével
Tiszalökön épül fel a kelet-magyarországi térség új büntetés-végrehajtási intézete, amely 700 elítélt elhelyezésére lesz alkalmas - mondta Petrétei József.
Nagy Zoltán maradhat a GVH elnöke
Nagy Zoltánt, a Gazdasági Versenyhivatal (GVH) eddigi vezetőjét javasolja újra az elnöki tisztség betöltésére Gyurcsány Ferenc miniszterelnök az államfőnél - közölte a Miniszterelnöki Hivatal (MeH) az MTI-vel, miután a kormányfő kedden személyesen találkozott Nagy Zoltánnal.
Ismét átmeneti megoldás született a külföldi szavazásról
A parlament nagy többséggel elfogadta a választási eljárási törvény módosítását. Lényege az, hogy a külképviseletekre nem utaznak szavazatszámláló bizottságok, de a pártok és jelölő szervezetek saját költségükön küldhetnek megfigyelőket.
Hathavi fizetésben maximalizálták a polgármesteri jutalmakat
Az Országgyűlés által hétfőn elfogadott törvénymódosítás szerint a polgármesterek és a megyei közgyűlési elnökök jutalma évente nem haladhatja meg a hathavi illetményüknek vagy tiszteletdíjuknak megfelelő összeget.

References: Bíróság 
 Bíróság 
 bíróság 
 Bíróság

 Bíróság 
 Bíróság